Številka: 90017-7/2017-3

Datum: . . 2017

## ZAPISNIK

**28. seje Odbora za varstvo okolja,** ki je bila v ponedeljek 10. oktobra 2017 ob 17.00 uri, v prostorih Mestne hiše, v Banketni dvorani, Mestni trg 1, Ljubljana, zaključila ob 19.25 uri.

**Navzoči člani odbora:** predsednik Mirko Brnič Jager, podpredsednica Dunja Piškur Kosmač, ostali člani, Nada Verbič, Anton Kranjc, dr. Milan Orožen Adamič, Janez Jesenovec in Jože Horvat.

**Ostali navzoči**: vodja Oddelka za varstvo okolja Nataša Jazbinšek Seršen s sodelavko mag. Heleno Regina, vodja Oddelka za urejanje prostora mag. Miran Gajšek s sodelavci, dr. Liljano Jankovič Grobeljšek vodjo Odseka za prostorske planske akte, Niko Rovšek, Miho Zornom, Matejo Doležal, iz Zavita d.o.o. Klemen Strmšnik, iz LUZ d.d. Marko Fatur, Franc Ules predstavnik ČS Črnuče in Jan Skoberne (SODMS).

Na seji so bili navzoči vsi člani odbora, 5 na začetku.

Člani odbora so pred sejo prejeli gradiva, ki so dosegljiva na spletni povezavi:

<https://www.ljubljana.si/sl/mestni-svet/seje-mestnega-sveta/28-seja-mestnega-sveta-mol-3/>

<http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/>

Po uvodnem pozdravu predsednka odbora, se je pričela 28. seja odbora, predlagani dnevni red odbora je bil sprejet:

Navzočih je bilo 5 članov.

Za je glasovalo 5, proti ni glasoval nihče.

**SPREJETI DNEVNI RED:**

1. Potrditev zapisnika 27. seje Odbora za varstvo okolja
2. Obravnava gradiva kot zainteresiranega delovnega telesa mestnega sveta za gradivo 28. seje MS MOL, sklicana za dan 23. 10. 2017:

**- 7.a) Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – strateški del**

**- 7.b) Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del**

**- 5.a) Predlog Odloka o rebalansu proračuna Mestne občine Ljubljana za leto 2017**

1. Pobude in vprašanja

**D 1.**

POTRDITEV ZAPISNIKA 27. SEJE ODBORA ZA VARSTVO OKOLJA

Pripomb na osnutek zapisnika ni bilo.

**PREDLOG SKLEPA:**

**Odbor za varstvo okolja potrdi zapisnik 27. seje odbora.**

Navzočih je bilo 5 članov.

Za je glasovalo 5, proti ni glasoval nihče.

Predlog zapisnika je bil sprejet.

**AD 2.**

OBRAVNAVA GRADIVA KOT PRISTOJNEGA DELOVNEGA TELESA MESTNEGA SVETA ZA GRADIVO 28. SEJE MS MOL, SKLICANA ZA DAN 23. 10. 2017

**- 7.a) Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – strateški del**

**- 7.b) Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del**

Gradivo so predstavili uvodoma vodja Oddelka za urejanje prostora mag. Miran Gajšek s sodelavko dr. Liljano Jankovič Grobeljšek vodjo Odseka za prostorske planske akte, Niko Rovšek, Mihom Zorn, Klemen Strmšnik pa okoljevarstveno študijo.

Mnenja in stališča Četrtne skupnosti Črnuče je predstavil vabljeni Franc Ules, ki je poskrbel tudi za dodatno pisno gradivo s ključnimi navedbami kaj predlaga ČS Črnuče kot spremembe in pripombe na osnovno gradivo, oblikovano v zapisu predlogov sklepov.

Člani in navzoči so razpravljali, postavljali vprašanja in povedali svoja mnenja.

Po obravnavi je glasoval in sprejel

**SKLEP:**

**Odbor za varstvo okolja se je seznanil s predlogoma dopolnjenih osnutkov sprememb in dopolnitev prostorskih načrtov Mestne občine Ljubljana, tako strateškega kot tudi izvedbenega dela in podpira široko obravnavo aktov v času javne razgrnitve v vseh četrtnih skupnosti mestne občine.**

Sklep **je bil** sprejet s 4 glasovi **za** in 0 glasom **proti** od 4 navzočih.

Pri svojem rednem delu odbora je spremljal aktivnosti na področju ČS Črnuče in zato tudi povabil predstavnika, ki je povzel bistvene okoljevarstvene probleme meščanov ČS Črnuče.

Odbor je podprl in sprejel:

**PRIPOMBI ČS ČRNUČE**

**1. Ne glede na navedeno delno zaščito območja Sračje doline, predlagamo, da se izdelajo strokovne podlage za Krajinski park Dobeno. Predlagamo, da se o tem dogovorita Regionalna razvojna agencija Ljubljanske urbane regije in Zavod RS za varstvo narave, ki pokriva občine MOL, Trzin, Mengeš in Vodice.**

**2. Predlagamo, da podprete pobudo za ukinitev gospodarske cone Nadgorica ČR 711. Za to območje se naj pridobi status naravne vrednote lokalnega pomena po 37. členu Zakona o ohranjanju narave.**

Sklep **je bil** sprejet z 5 glasovi **za** in 0 glasom **proti** od 7 navzočih.

**- 5.a) Predlog Odloka o rebalansu proračuna Mestne občine Ljubljana za leto 2017**

Gradivo je predstavila vodja Oddelka za varstvo okolja Nataša Jazbinšek Seršen.

Člani in navzoči so razpravljali, vzeli na znanje stanje financ Oddelka za varstvo okolja in soglašali, da bodo vsa načrtovane naloge zaključene, kot je to zagotovila vodja OVO MU MOL.

Odbor je glasoval in sprejel

**SKLEP:**

**Odbor za varstvo okolja se je seznanil s Predlogom Odloka o rebalansu proračuna Mestne občine Ljubljana za leto 2017 v delu iz pristojnosti Odbora za varstvo okolja.**

Sklep **je bil** sprejet s 4 glasovi **za** in 0 glasom **proti** od 4 navzočih.

**AD 3.**

**POBUDE IN VPRAŠANJA**

**Član odbora meščan je seznanil odbor, da je pripomba o potrebni sanaciji AC mostu na Dolgem mostu opravljena, da je DARS to sanacijo uspešno zaključil.**

Seja se je končala ob 17.10 uri.

Pripravil

*Jan Skoberne*

Višji svetovalec I

|  |  |
| --- | --- |
|  | *Mirko Brnič Jager*  Predsednik |